Diari Oficial de la Generalitat Valenciana


Sumari del DOGV 6871, del 27-09-2012 (2012/8823)

RESOLUCIÓ de 20 de setembre de 2012, del president de la Junta Qualificadora de Coneixements de Valencià, per la qual s'anul·la el torn de vesprada de les proves per a l'obtenció de certificats oficials administratius de coneixements de valencià i es deixa sense efecte el nomenament de les respectives comissions examinadores.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6871

Data del DOGV
:   27-09-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8823


Data del document
:   20-09-2012

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

 Descriptors 

:   * examen

RESOLUCIÓ de 20 de setembre de 2012, del president de la Junta Qualificadora de Coneixements de Valencià, per la qual s'anul·la el torn de vesprada de les proves per a l'obtenció de certificats oficials administratius de coneixements de valencià i es deixa sense efecte el nomenament de les respectives comissions examinadores. [2012/8823]  
Per Resolució de 7 de març de 2012, de la Direcció General de Patrimoni Cultural, van ser convocades les proves per a l'obtenció de certificats oficials administratius de coneixements de valencià (DOCV núm. 6735, de 15.03.2012). Una vegada valorada la xifra de persones aspirants a les proves del segon període de 2012 (convocatòria de novembre) a les localitats d'Alacant, Elda, Torrent i València per a l'obtenció dels certificats del grau mitjà de coneixements de valencià, s'ha considerat no necessari el torn de la vesprada per a la segona fase de les proves del dit nivell.  
Per això, i segons el que disposa l'article 8 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, resolc:  
  
Primer  
Anul·lar el torn de vesprada de realització de les proves per a l'obtenció del certificat oficial administratiu de grau mitjà de coneixements de valencià a les localitats d'Alacant, Elda, Torrent i València. És per això que els aspirants que, segons la Resolució de 7 de març de 2012, resulten assignats a la realització de la segona fase de la prova en el dit torn queden convocats en el torn de matí, únic, que començarà a les 9.00 h del dia 17 de novembre de 2012.  
  
Segon  
Deixar sense efecte el nomenament de les comissions examinadores del segon torn de les localitats d'Alacant, Elda, Torrent i València.  
  
  
  
DISPOSICIÓ FINAL  
  
La Secretaria de la Junta Qualificadora de Coneixements de Valencià farà públic, pels mitjans ordinaris de difusió, el contingut d'esta resolució.  
  
València, 20 de setembre de 2012.- El president de la Junta Qualificadora de Coneixements de Valencià: Vicent Satorres Calabuig.